HSN_logo_epost

Fakultet for helse- og sosialvitenskap

**Referat campusmøte Drammen - studenttillitsvalgte ved Fakultet for helse- og sosialvitenskap**

***Dato***: 5.mars 2018

***Tid og sted:*** fra klokken 15.15 – 18.00 (opprinnelig berammet til 17.00), PB1 Undervisningsrom 5110

***Tilstede:*** Helene Buer (studentrådsleder)***,*** Jon Wolla, Martine Stene, Veronica Håheim,

Lise Gladhus (campuskontakt og instituttleder sykepleie- og helsevitenskap), Heidi Kapstad (dekan Fakultet for helse- og sosialvitenskap, tilstede deler av møtet), Aud Mette Myklebust (programkoordinator bachelor i radiografi, tilstede deler av møtet), Siv Venke Gran (programkoordinator bachelor i sykepleie) og Kine Strand Bye (rådgiver Institutt for sykepleie- og helsevitenskap).

**Saksliste**:

* **Studentmiljøet i Drammen. En generell diskusjon om studentmiljøet fulgte:**
* Studenthus i Drammen savnes– hva kan/bør vi gjøre her? Campusstyret ved Drammen har nå nedsatt en egen arbeidsgruppe internt som på ny skal utrede saken. Manglende studenthus har vært en sak som har pågått i flere år.
* Det er viktig med levende campus for studentene, er det andre tiltak som kan gjøres? Oppsummert er tilbakemeldingene at det er viktig med sosiale aktiviteter, ved campus mangler den sterke identitetsmarkøren. Hvem skal igangsette aktiviteter? Studentorganisasjonene har ansvar for dette, men det oppleves at der er lite konkrete aktivitetstilbud utover fag – mangler lavterskeltilbud. Kan dette være et samarbeid mellom de tillitsvalgte og institusjonen? Det er lettere for studentene å mobilisere. Flere forslag til aktiviteter ble diskutert blant annet quiz- og temakvelder. Kan vi sette ned en arbeidsgruppe som kan se på eventuelle aktiviteter? Innspill på ønske om oppstart av linjeforeninger. Linjeforeningene skaper samhold på tvers og er identitetsbyggende. Studentene oppfordres til å ta initiativ her.
* System med å registrere fravær ved obligatoriske fag: i dag er det liste som går rundt i forelesningene hvor studentene skal signere for oppmøte. Spørsmål om det er andre mer hensiktsmessige systemer for å følge opp oppmøte/fravær? Det er de siste årene det er blitt benyttet lister, det har vært tenkt på ulike løsninger. Spørsmål knyttet til hvorfor noen fag er obligatoriske og ikke andre? En diskusjon rundt dette fulgte.

I praksisperioden er det obligatorisk oppmøte. Tilbakemelding om at instituttet må være ekstremt tydelig på hva praksisstedene skal forvente av studentene, slik at dette blir likt for alle studenter uavhengig av praksissted.

* SHoT 2018 – instituttet og tillitsvalgte gjør en jobb for å mobilisere til høyere svarprosent. Oppleves som en innsiktsfull test. En diskusjon knyttet til arbeidsbelastning i første året i sykepleie fulgte, hvordan kan vi best ivareta de som sliter?

Det etterlyses en oversikt over hvilke kurs- og rådgivningstilbud som finnes for studentene. Viktig med lavterskeltilbud. Ønske om at sosialrådgiverne samt prest bør ha mer oppsøkende virksomhet – aktivt oppsøke studentene på biblioteket, i kantina etc. Etterlyser generelt mer informasjon om studenttilbud med kurs for de med eksamensangst med mer.

* Fadderuka – en diskusjon rundt fadderuka og fjorårets opplegg fulgte. Oppsummerte tilbakemeldinger:
  + - For store grupper i fjor. Vanskelig å koordinere samt bli kjent.
    - Vanskelig å rekruttere faddere, særlig med henblikk på at uka er lagt til studiestart for øvrige studenter. Viktig å investere i fadderne slik at de nye studentene får et godt møte med HSN og campus Drammen.
    - Tilbakemeldinger på opplevd drikkepress. Bør kjøre et parallelt/alternativt opplegg med alkoholfrie tilbud.
    - Nye studenter kommer mandag 13.august. Diskusjon rundt oppstartstidspunkt, kan vi starte tidligere med fadderuka?
    - Hva med internasjonale faddere for utvekslingsstudenter? Hvordan ivaretas dette ved oppstart?

Helene tar disse punktene videre med Jill Eirin Undem – organisasjonskonsulent studentdemokratiet. Campuskontakt tar også innspillene med seg videre.

* **Canvas**

Tilbakemeldinger knyttet til hvordan Canvas har fungert. Utfordringene ble konkretisert tidlig og tilbakemeldingen er oppsummert at det fungerer godt nå. Litt oppstartsproblemer, studentene har gitt innspill underveis og opplever at de er tatt til etterretning og fulgt opp. Skryt gis for at tilbakemeldinger er blitt tatt tak i samt nåværende funksjonalitet i systemet.

* **Utveksling**

Saken utgikk, det er allerede gitt et utfyllende svar per e-post av studentrådesleder i saken.

* **Samarbeid**

Tilbakemelding på at det er viktig at lærerne i samme fag er koordinerte.

* **Gjensidig informasjonsutveksling**

Dekan orienterte om universitetsakkrediteringen. Sakkyndig komite har anbefalt at HSN akkrediteres som universitet. Komiteens innstilling skal behandles i NOKUTs styre 26. april.

* **Øvrige innspill/saker studenttillitsvalgte ønsker å drøfte**
* Kvalitetssystemet ved HSN er viktig for studentene – hvordan blir tilbakemeldinger fra studenter aktivt jobbet videre med? Spørsmål omkring tilganger til kvalitetsrapporter. Kine sjekker ut dette.
* Tilbakemeldinger fra møtet – dette oppleves som en nyttig og fin arena. Ønsker et nytt møte før semesterslutt, slutten av mai/begynnelsen av juni.